ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንገዲ መቐለ-ሑመራ ብኣንደበት መራሕቲ መካይን 10 ሕዳር 2020 ካብ ሰቲት ሑመራ: ከተማታት ሸራሮ: ሽረ: ኣኽሱም: ዓድዋን ዓብዪ ዓዲን ረጊፆም ናብ መቐለ ዝኣተዉ መራሕቲ መካይን ተጓንፎኦም ንቢቢሲ ገሊፆም ኣለዉ። ሎሚ መዓልቲ ወጋሕታ ባሕቲ ሕዳር (10 ኖቨምበር) ኣብ መዋፈሪ ኣውተቡስ ዝሰርሑ መናእሰይ: ሽረ-ሑመራ: ዓድዋ-ኣክሱም: ዓብዪ ዓዲ-ተከዘ: ዓዲግራት-ሓውዜን ካልኦት ከተማታትን እናጠቐሱ ገያሾ ከሳፍሩ ይፅውዑ። መንእሰይ ፍታለ ሙላው: ካብ ሑመራ ተበጊሱ: ትማሊ ንመቐለ ኣትዩ። "ካብ ሑመራ ተበጊሰ ብሸራሮ ገይረ ሽረ ኣትየ:: መገዲ ሰላም እዩ ዘሎ:: ኣኽሱምን ዓድዋን ሓሊፈ ብዓብዪ ዓዲ ገይረ መቐለ ክሳብ ዝኣቱ እውን ሰላም እዩ ዘሎ" ብምባል ኣብ ጉዕዞኡ ብዛዕባ ዝረኣዮ ሰላማዊ ኩነታት ይምስክር። ኣብ ዝሓለፈ ሳልስቲ ሓደ ካብ ላዕለዎት ሓለፍቲ ሓይልታት ምክልኻል ኢትዮጵያ: ኣብ ምዕራብ ትግራይ ብባዕኸር ገይሮም ንሸራሮ ይግስግሱ ምህላዎም ሓቢሩ ነይሩ። ፍታለ ሙላው ኣብታ 'ሃይሩፍ' ዝዓይነታ መኪንኡ ሰባት ኣሳፊሩ ካብ መቐለ: ላጪ መዋፈሪ ኣውቶቡስ ናብታ ዝነብረላ ከተማ ናብ ሑመራ ተበጊሱ ኣሎ። መራሒ መኪና ፀጋይ በርሀ ድማ ካብ ከተማ ኣኽሱም ኣጋይሽ ሒዙ ትማሊ መቐለ ኣትዩ:: ሎሚመዓልቲ ሰሉስ ረፋድ ናብ ኣኽሱም ክምለስ: ሰባት እተሳፍር ረኺበዮ። "ካብ ኣኽሱም ብተንብየን ገይረ ብሰላም ናብዚ (መቐለ) ኣትየ:: መንገዲ ሰላም: ፅቡቕ እዩ ዘሎ" ይብል። ፀጋይ በታ ዝመፀኣ መገዲ ብተንብየን: ዓብዪ ዓዲ ገይሩ ምሕዳሩ ናብ ኣኽሱም ተመሊሱ ኣሎ። መግለጺ ስእሊ, ኣብ ከተማ ሑመራ ብተመሳሳሊ ካብ ከተማ እንዳ ስለሰ ሽረ ተበጊሱ ኣማስዩ መቐለ ከምዝኣተወ ዝገልፅ: መራሒ መኪና ካሕሱ ኣፅብሃ: መገዲ ሰላም ምንባሩን ዘጋጠሞም ጸገም ከምዘይነበረ ንቢቢሲ ይገልፅ። "ካብ ሽረ ተበጊስና ብዓድዋን ማይ ቅነጣልን ከምኡ እውን ዓብዪ ዓዲን ሃገረ ሰላምን ኣቢልና መቐለ ኣቲና ኣለና:: መገዲ ከምቲ ዝውረን ዝፈራሕናዮን ኣይኮነን:: ሰላም እዩ ዘሎ" ኢሉ። ህዝቢ፡ ኣብ ሑመራን ሽረን ኮይኑ ብዛዕባ ኣብ መቐለ ይፍፀም ኣሎ ዝበሃል ሰሚዑ ይሻቐል። 'ቤትምኽሪ ፌደሬሽን ንመረጻ ትግራይ ዝዕንቅፍ ውሳነ እንተሕሊፉ ኲናት ከምዝኣወጀ እዩ' - ክልል ትግራይ ኤምባሲታት ኣመሪካን እንግሊዝን፡ ኣብ ትግራይ ተፈጢሩ ዘሎ ጎንጺ ክሃድእ ተማሕጺኖም ህዝቢ መቐለ ከኣ ብዛዕባ እቲ ሑመራን ሽረን ይፍፀም ኣሎ ዝበሃል ቤላ ቤለው ሰሰሚዑ ይሻቐል ምህላዉ ካሕሱ ኣፅብሃ ይገልፅ። ሓለፈ ሰሙን ሮቡዕን ሓሙስን ዝተዓፀወ ኣገልግሎት መጓዓዝያ ካብን ናብን ከተማታት ትግራይ ብፍሉይ ቁፅፅርን ፍቓድን ኮምሽን ፖሊስ ትግራይ ብዓርቢ ብዕሊ ከምዝተጀመረ ይዝከር። ወላ እኳ ኣብ ከባቢ መቐለ: ዓዲግራት: ፈላፍል መቐለን ኣላማጣን ደብዳብ ነፈርቲ ይፍፀም ምህላዉ እንተተገልጸ፡ ህዝቢ ጉዳዩ ክፍፅምን መምስ ስድራ ቤቱ ክራኸብን ካብ ምጉዓዝ ዓዲ ኣይወዓለን። ብሰንኪ እቲ ሰሙኑ ገይሩ ዘሎ ኵናት፡ ሓይልታት ሰራዊት ፈደራልን ክልል ትግራይን: ሓያል ሕፅረት ነዳዲ ስለዘጓነፈ ኣብ ኣገልግሎት መጓዓዝ ከቢድ ፅልዋ ይፈጥር ኣሎ። እቲ ፀገም ካብቲ ዘለዎ እንተኸፊኡ ድማ ናህሪ ዋጋ መጓዓዝያ ክረአ ግድን እዩ ይብሉ ገያሾን መራሕቲ መካይንን። ቅድሚ ሎሚ ዋጋ ሓደ ሊትሮ ቤንዚን 21 ብርን 57 ሳንቲም ዝነበረ ሕዚ እዋን ኣብ ፀሊም ዕዳጋ ንሊትሮ ብ200 ብር ይሽየጥ ኣሎ::ንሊትሮ 13 ብር ዝነበረ ናፍታ እውን ሎሚ 60 ብር በፂሑ ኣሎ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
